Kristin Roskifte har mastergrad i illustrasjon fra Kingston University i England. Hun har illustrert og designet en rekke bøker, brosjyrer og plakater. Hun har dessuten skrevet og tegnet syv egne bildebøker. Illustrasjonsstilen hennes er rein og forenklet med lett naivistiske figurer og klare fargeflater. Hun fargelegger og bearbeider innskannede tusjtegninger ved hjelp av digitale tegneprogrammer som Photoshop. Flere av arbeidene hennes har fått priser, blant annet i Grafills Visuelt-konkurranse.